Tvornica duhana Rovinj

Tvornica duhana Rovinj (TDR) najveći je proizvođač cigareta u regiji Jugoistočne Evrope. Uz matično tržište Hrvatske, TDR posluje u Bosni i Hercegovini, Crnoj Gori, Kosovu, Makedoniji, Sloveniji, Srbiji, Češkoj, Italiji, Španiji i Njemačkoj . Službene stranice, a gradnju tvornice cigareta planira i u Iranu http://www.jutarnji.hr/tdr-u-iranu-gradi-tvornicu-za-30-mil--eura-/572491/. S godišnjim prihodima od 2,17 milijardi kuna, oko 0,54 miljardi KM u 2009. godini, oko 1000 zaposlenih i 2000 kooperanata, TDR je najznačajniji dio Adris grupe, jedne od najvećih hrvatskih korporacija.

 Historija 

Preteča TDR-a bio je pogon za opskrbu oficira austrougarske vojske cigarama, osnovan 1872. godine. Do kraja Prvog svjetskog rata pogon je poslovao u sastavu austrijskog duhanskog monopola, a između dva svjetska rata bio je dio italijanskog duhanskog monopola . Nakon Drugog svjetskog rata, rovinjska tvornica je opremljena novim mašinama što je rezultiralo širenjem proizvodnog asortimana i modernizacijom distributivne mreže. Osamdesetih godina nastao je Ronhill, daleko najpoznatiji brend TDR-a, a u devedesetima Tvornica duhana Rovinj postaje vodeća na hrvatskom tržištu. U januaru 2001. TDR osniva vlastitu turističku kompaniju Adria Resorts (današnja Maistra). U decembru 2003. osnovana je Adris grupa, kao krovna korporacija unutar koje TDR postaje duhanska divizija i u svoj sastav uključuje i firme Hrvatski duhani i Istragrafika.

 Nova tvornica 

U maju 2007. TDR je otvorio nove proizvodne pogone u mjestu Kanfanar, nedaleko Rovinja , i tako proizvodnju izmjestio iz središta Rovinja, gdje je ostala uprava kompanije. Prostori stare tvornice duhana koriste se za razne skupove i festivale, uključujući i Weekend Media Festival.

 Robne marke 

 Avangard
 Ronhill
 Walter Wolf
 MC
 Largo
 York
 Kolumbo
 Filter 160
 Benston

 Uprava 

 Davor Tomašković - predsjednik Uprave
 Josip Lozančić - član Uprave za financije
 Ivan Leko - član Uprave za operacije
 Maja Đemidžić - članica Uprave za razvoj i istraživanje

 Reference 

 Vanjski linkovi 
Zvanična web stranica

Kategorija:Kompanije u Hrvatskoj
Kategorija:Kompanije osnovane 1872.
Kategorija:Industrija u Hrvatskoj